Letný rekondičný pobyt v Krpáčove

25.8.2019 – 31.8.2019 Hotel Polianka [www.hotelpolianka.sk](http://www.hotelpolianka.sk) 120 Eur

Horský hotel Polianka sa nachádza v malebnom prostredí nízkotatranskej chatovej oblasti Krpáčovo, ktorá je súčasťou Národného parku Nízke Tatry. Skrýšu tu nájdeme od nedele 25.8 do soboty 31.8. 2019.

Čaká nás ozaj pestrý program, môžeme si vyskúšať jazdenie na koni, plávanie, pádlovanie a člnkovanie v jazere Krpáčovo, k dispozícii bude požičovňa bicyklov, ihrisko na plážový volejbal, discgolf, bazén, kryté ohnisko s posedením, kde si budeme opekať, tak nezabudni priniesť aj slaninu.

V budove sa nachádza stolný tenis, stolný futbal, šípky, fínska sauna, vonku sú drevené kade s vírivkou a podľa potrieb nám hotel zabezpečí aj masáže.

Počas týždňa preskúmame široký výber turistických a cyklistických trás, kto má záujem, môže si zahrať golf na Táloch, zdolať prekážky vo výške 7 m nad zemou v Tarzánií alebo sa stratiť v podzemnom labyrinte Jaskyňe mŕtvych netopierov, ktorá je jediná sprístupnená vysokohorská jaskyňa na Slovensku,

Wellnes Hotel Bystrá je tu za rohom, môžeme sa tam schovať v prípade horšieho počasia.

Posledný večer – už tradične – budeme mať diskotéku, tento rok sa pripravte na black and white party!

Okrem toho tam bude veľa zaujímavých atrakcií - super kolektív, veľa zábavy, výlety a edukácie na dennej báze. Pobyt je pre diabetikov nad 16 rokov.

Ak máš záujem o pobyt, prosím pošli späť návratku mailom na [tarnok.jessy@gmail.com](mailto:tarnok.jessy@gmail.com) (alebo ak nemáš mail, tak na adresu Diador, Tehelná 20, 831 03 Bratislava).Tel. 0911886608.

Tešíme sa na Teba :) jessy

Návratka na LRP

Meno a priezvisko

Dátum narodenia

Adresa

Telefón, mail

Informácie nájdeš aj na adrese [www.diador.sk](http://www.diador.sk), prípadne na telefónnom čísle 0904 92 30 40.



Akcie v nasledujúcich mesiacoch

sledujte stránku [www.diador.sk](http://www.diador.sk) / Facebook – Diador

Cyklovýlet 15.6.2019

Edukačná beseda, Primaciálny palác, o 17h, Bratislava

17.6.2019 – Prednáška o zdravom životnom stýle a strave s výživovou poradkyňou

Ďalsie termíny 16.9, 18.11. 2019

Športový deň - 7.9 alebo 14.9.2019

V decembri pripravujeme:

Bowling

Vianočný výlet

Divadelné predstavenie

